Кадыралиев Исматилла

Кадыралиев Исматилла 1957-жьшы Сузак районундагы Кара-Алма айылынын Беш-Жаңгак участкасында туулган.

 1964-жылы Кара-Алма 8 жылдык мектебине кирип,
 1972-жылы бүтүрүп, Көк- Арт мектеп-интернатынан окуусун улантып,
 1974- жылы орто билимге ээ болуп чыгат.
 Ошол эле жылы Фрунзе шаарындагы Кыргыз Мамлекеттик Медицина институтуна тапшырып, жогорулатылган стипендия менен окуп,
 1980-жылы ийгиликтүү аяктап чыккан.
 1981- жылы Октябрь кыштагындагы ооруканага келип, хирург болуп иштей баштаган.
 Хирург болуу менен бирге эле,
 1982-1988-жылдары кан куюу бөлүмүндө,
 1988-жылдан 1998-жылга чейин поликлиникада бөлүм башчы болуп иштеген.
 1998-1999-жылдары оорукананын башкы врачы,
 1999-жылдан өмүрүнүн акырына чейин, Октябрь Үй-бүлөлүк Медицина Борборунун кеңеш берүү жана дарылоо бөлүмүнүн башчысы болуп эмгектенип келген.
 2012-жылы капилет кырсыктан көз жумган.
 Өз кесибин сүйгөн жана аны менен сыймыктанган мыкты адис эле.
 Жүздөгөн адамдарга операция жасап, көптөгөн адамдарды өлүмдөн сактап  калган.
 Эмгегинен баар таап, айылдык, райондук, облустук деңгээлдеги бир нече ардак грамоталар менен сыйланган.
 Кыргыз Республикасынын Саламаттыкты Сактоонун отличниги наамын алган.
 Октябрь айыл кеңешинин депутаты болгон.
 Өзү иштеген Октябрь Үй-бүлөлүк Медицина Борборуна ысмы берилген.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы